Ο **Δημήτρης Κακλαμανάκης** (Αθήνα, 1 Σεπτεμβρίου 1994) είναι Έλληνας καλαθοσφαιριστής, ο οποίος αγωνίζεται ως σέντερ για τον Πανιώνιο.

Επαγγελματική σταδιοδρομία
--------------------------

Έπαιξε στις ερασιτεχνικές κατηγορίες με το Μίλωνα, πριν ξεκινήσει την επαγγελματική του σταδιοδρομία με το Περιστέρι. 

Τη σεζόν 2014-15, αγωνίστηκε με τον Ηλυσιακό. 

Το 2015, υπέγραψε με το Λαύριο. Κατά τη διάρκεια της πρώτης του σεζόν με την ομάδα, ήταν αναπληρωματικός παίκτης, με μέσο όρο συμμετοχής 4 λεπτά ανά αγώνα. Στις 2 Ιουλίου 2016, ανανέωσε το συμβόλαιο του με το Λαύριο μέχρι το 2017 και κέρδισε μεγαλύτερο χρόνο συμμετοχής στην ομάδα. Στο τέλος της σεζόν, είχε μέσο όρο 4,4 πόντους και 2 ριμπάουντ ανά αγώνα. Στις 10 Ιουλίου 2017, ανανέωσε το συμβόλαιο του με το Λαύριο μέχρι το 2018. Τελικά, ανανέωσε ξανά με το Λαύριο μέχρι το 2019, έχοντας τη τελευταία του σεζόν 26 συμμετοχές στη Basket League, με μέσο όρο 8,2 πόντους και 5,5 ριμπάουντ. Μάλιστα λόγω της καλής του σεζόν αναδείχθηκε ο πιο Βελτιωμένος Παίκτης της Basket League για τη σεζόν 2018-19.

Στις 4 Ιουλίου 2019, υπέγραψε διετές συμβόλαιο με την ΑΕΚ. Στις 16 Φεβρουαρίου 2020, κέρδισε το Κύπελλο Ελλάδας 2019-20, με την ΑΕΚ να κερδίζει στον τελικό τον Προμηθέα Πατρών με 61-57.

Στις 28 Ιουλίου 2020, υπέγραψε μονοετές συμβόλαιο με τον ΠΑΟΚ. Τη σεζόν 2020-21, μέτρησε 7.6 πόντους και 5.8 ριμπάουντ ανά 24 λεπτά συμμετοχής σε σύνολο 25 εμφανίσεων σε κανονική περίοδο και playoffs στο Πρωτάθλημα Ελλάδας.

Στις 5 Αυγούστου 2021, ανακοινώθηκε η επιστροφή του στο Λαύριο μετά από δύο χρόνια. Στις 7 Μαρτίου 2022, κόντρα στην Λάρισα πέτυχε 16 πόντους και έγινε ο τέταρτος παίκτης στην ιστορία της ομάδας της Λαυρεωτικής που έφτασε τους 600 πόντους στο Πρωτάθλημα Ελλάδας. Στις 19 Μαρτίου, έφτασε τα 600 ριμπάουντ καριέρας στο Πρωτάθλημα. Τη σεζόν 2021-22, πραγματοποίησε μια πολύ παραγωγική χρονιά, έχοντας στο Πρωτάθλημα 9,3 πόντους και 5,3 ριμπάουντ σε 23 λεπτά μ.ο, ενώ στο Μπάσκετμπολ Τσάμπιονς Λιγκ είχε 11,4 πόντους και 7,5 ριμπάουντ.

Στις 22 Ιουλίου 2022, συμφώνησε με τον Προμηθέα Πατρών για τη σεζόν 2022-23.

Στις 13 Ιανουαρίου 2023, επέστρεψε στον ΠΑΟΚ με συμφωνία διάρκειας μέχρι το τέλος της αγωνιστικής περιόδου 2022-23. Στην ομάδα της Θεσσαλονίκης κατέγραψε 18 συμμετοχές, μετρώντας 3.7 πόντους και 3.1 ριμπάουντ σε 9 αγώνες της κανονικής διάρκειας και 3.7 πόντους και 4.4 ριμπάουντ σε 9 αγώνες playoffs.

Στις 11 Ιουλίου 2023 ανακοινώθηκε επίσημα από τον Πανιώνιο της Α2 Εθνικής για τη σεζόν 2023-2024. Η κίνηση αυτή έγινε μαζί με τους Νίκο Γκίκα και Δημήτρη Βεργίνη ώστε να βοηθηθεί η ομάδα στην προσπάθεια της να επανέλθει στην Α1 Εθνική.

Εθνική ομάδα
------------

Τον Φεβρουάριο του 2019, κλήθηκε για πρώτη φορά στην Εθνική Ανδρών, για τους 2 τελευταίους αγώνες της προκριματικής φάσης του Παγκοσμίου Κυπέλλου 2019, εναντίον της Γεωργίας και της Γερμανίας. Πήρε χρόνο συμμετοχής στον αγώνα εναντίον της Γεωργίας.

Τίτλοι-Διακρίσεις
-----------------

### Συλλογικές

#### Α.Ε.Κ.

* Κύπελλο Ελλάδας: (2020)

### Ατομικές

* Πιο Βελτιωμένος Παίκτης στο Πρωτάθλημα Ελλάδας: (2019)

Παραπομπές
----------

1. ↑  «Νέες μεταγραφές στο Λαύριο». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 12 Φεβρουαρίου 2019.
2. ↑  «Kaklamanakis and Nikolakopoulos renew with Lavrio». *A1basket.gr*. 2 Ιουλίου 2016. Ανακτήθηκε στις 14 Απριλίου 2017.
3. ↑  «Lavrio keeps Kaklamanakis for another season». *eurobasket.com*. 10 Ιουλίου 2017. Ανακτήθηκε στις 11 Ιουλίου 2017.
4. ↑  «Ανανέωσε με Λαύριο ο Κακλαμανάκης». *sport-fm.gr*. Ανακτήθηκε στις 4 Ιουλίου 2019.
5. ↑  «Πιο Βελτιωμένος ο Δημήτρης Κακλαμανάκης». *- Ε.Σ.Α.Κ.Ε*. Ανακτήθηκε στις 19 Ιουλίου 2019.
6. ↑  «ΑΕΚ: Δικός της και ο Κακλαμανάκης!». *Eurohoops*. 4 Ιουλίου 2019. Ανακτήθηκε στις 4 Ιουλίου 2019.
7. ↑  «Copa del… Κέντρικ Ρέι για την ΑΕΚ 61-57 τον Προμηθέα (gallery)». *allstarbasket.gr*. 16 Φεβρουαρίου 2020. Αρχειοθετήθηκε από το πρωτότυπο στις 17 Φεβρουαρίου 2020.
8. ↑  «Ο Δημήτρης Κακλαμανάκης στον ΠΑΟΚ». *www.paokbc.gr*. 27 Ιουλίου 2020.
9. ↑  «Λαύριο: Ανακοίνωσε την επιστροφή του Δημήτρη Κακλαμανάκη (pic)». *Eurohoops*. 5 Αυγούστου 2021. Ανακτήθηκε στις 5 Αυγούστου 2021.
10. ↑  «Ο Κακλαμανάκης τέταρτος «600άρης» του Λαυρίου». *SDNA*. 7 Μαρτίου 2022. Ανακτήθηκε στις 10 Μαρτίου 2022.
11. ↑  «Προμηθέας: Επίσημα στους Πατρινούς ο Κακλαμανάκης | Gazzetta». *www.gazzetta.gr*. Ανακτήθηκε στις 24 Ιουλίου 2022.
12. ↑  «ΠΑΟΚ: Ανακοίνωσε την επιστροφή του Κακλαμανάκη | Gazzetta». *www.gazzetta.gr*. Ανακτήθηκε στις 18 Ιανουαρίου 2023.
13. ↑  «Πανιώνιος: Νέο ΜΠΑΜ με Κακλαμανάκη! (videos)». *Eurohoops*. 10 Ιουλίου 2023. Ανακτήθηκε στις 11 Ιουλίου 2023.
14. ↑  «Ο Πανιώνιος έκανε το colpo grosso και απέκτησε τον Νίκο Γκίκα για δύο χρόνια». *www.sport24.gr*. Ανακτήθηκε στις 7 Ιουλίου 2023.
15. ↑  «Νέο πρόσωπο ο Κακλαμανάκης στην Εθνική!». *www.sport-fm.gr*. 12 Φεβρουαρίου 2019.
16. ↑  «Boxscore». *www.fiba.basketball*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Δημήτρης Κακλαμανάκης** |

* Προφίλ στο eurobasket.com
* Προφίλ στο realgm.com

|  |  |  |  |  |  |
| --- | --- | --- | --- | --- | --- |
| 

| π • σ • ε
Καλαθοσφαιριστές Προμηθέα Πατρών ~ Basket League ~ Περίοδος 2023-2024 |
| --- |
|  |
| 0 | 
* **0** Ρέινολντς
* **1** Κάουαν
* **3** Τζόουνς
* **5** Πλώτας
* **6** Κόνιαρης
* **7** Μπαζίνας
* **9** Πάπας
* **12** Λάγιος
* **14** Βασιλείου
* **15** Χρυσικόπουλος
* **17** Πρέκας
* **22** Κόφι
* **23** Στίβενς
* **26** Ετσενίκε
* **29** Καραγιαννίδης
* **77** Χέιλ

Προπονητής: Παπαθεοδώρου |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
ΑΕΚ - Κύπελλο Ελλάδας 2019-2020 (1η θέση) |
| --- |
|  |
| 
* 0 Ρέι
* 1 Τσάλμερς
* 4 Τολιόπουλος
* 5 Λάνγκφορντ
* 8 Ματσιούλις (C)
* 11 Γιάνκοβιτς
* 14 Κακλαμανάκης
* 15 Χρυσικόπουλος
* 16 Ζήσης (MVP Τελικού)
* 20 Γκίκας
* 22 Μαυροειδής
* 27 Ρογκαβόπουλος
* 31 Γιαννόπουλος
* 44 Σλότερ
* 45 Γκραντ
 |
|  |
| 
* Προπονητής: Παπαθεοδώρου
* Βοηθοί προπονητή: Λημνιάτης
* Συμεωνίδης
* Μενουδάκος
 |

 |